中東

中東係一個喺非洲同埋亞洲之間地理同埋政治上嘅地區，大概1900年開始喺英國流行，冇明確定義，亦都因為咁俾人批評過。中東傳統上包括西南亞同埋北非一啲國。

地理概述 
「中東」係歐美人用嘅一個地理術語。一般嚟講，有巴林、埃及、伊朗、伊拉克、以色列、約旦、科威特、黎巴嫩、阿曼、卡達、沙特、敘利亞、阿聯酋同也門，巴勒斯坦、馬格里布國家，同埋蘇丹、毛里塔尼亞同索馬里，由於阿拉伯世界嘅歷史文化原因，一般都被認做係中東國家，土耳其同賽浦路斯雖然响地理上係屬於中東地區嘅一部分，但係佢哋認為自己係屬於歐洲；北邊嘅阿富汗有時同中東嘅聯繫都幾密切。